9.การจัดการ

(1) โครงสร้างการจัดการ

แผนภูมิแสดงการจัดองค์กรของบริษัทพาโตเคมีอุตสาหกรรม จำกัด (มหาชน)

ผู้จัดการฝ่ายบัญชี ผู้จัดการฝ่ายการเงิน ผู้จัดการสำนักงาน ผู้จัดการฝ่ายวิจัยและพัฒนาผลิตภัณฑ์
ผู้จัดการเขต

คุณวิสุทธิ์ วานิชย์เจริญการ ดร.วิวัฒน์ ตริลลิต(รักษาการ) คุณปาริชาติ มนูทัศน์ คุณกวินหาญ พลหาญ
คุณระพินทร์ เที่ยงธรรม

บริษัทประกอบด้วย

1.  คณะกรรมการ

2.  คณะกรรมการตรวจสอบ/กรรมการอิสระ

3.  คณะผู้บริหาร

คณะกรรมการและผู้บริหารของบริษัท

คณะกรรมการและผู้บริหารของบริษัท จำนวน 18 ท่าน ณ วันที่ 31 ธันวาคม 2547 ดังนี้

  --------------------------- ------------------------------------- --------------------------------------------
  ชื่อ                          ตำแหน่ง                                

  1. นายเมธา ตริลลิต                                                  ประธานกรรมการ/ กรรมการผู้อำนวยการ

  2. นายเชาว์วุธ พจนาลัย                                               กรรมการ

  3. ดร.วิวัฒน์ ตริลลิต                                                  กรรมการผู้จัดการ/รักษาการผู้จัดการฝ่ายบริหาร/การเงิน

  4. นายสุวิทย์ เวสารัชเวศย์                                             กรรมการ

  5. นายสุรชัย เชิงวิวัฒน์กิจ                                              กรรมการ

  6. นางสาวรัชนี ตริลลิต                                                กรรมการ

  7. Mr.Michifumi Watanabe    กรรมการ                               

  8. Mr.Masayuki Hashimoto    กรรมการ                               

  9. นายเลิศชัย ลีลายนกุล         กรรมการอิสระ/ประธานคณะกรรมการตรวจสอบ   

  10. นายชัยวัฒน์ จันทรศรีวงศ์      กรรมการอิสระ / คณะกรรมการตรวจสอบ       

  11. ดร.จงรัก ปรีชานนท์         กรรมการอิสระ/คณะกรรมการตรวจสอบ         

  12. นายชาญวุฒิ คุณีย์พันธุ์         ผู้จัดการฝ่ายการตลาด                      

  13. นายสุเมธ เชิงวิวัฒน์กิจ       ที่ปรึกษาฝ่ายการตลาด                      

  14. นายวรัตน์ ลัภย์เสรีสกุล       ผู้จัดการโรงงาน                          

  15. นายวิสุทธิ์ วานิชย์เจริญการ    ผู้จัดการฝ่ายบัญชี                          

  16. นายกวินหาญ พลหาญ         ผู้จัดการฝ่ายวิจัยและพัฒนาผลิตภัณฑ์             

  17. นายระพินทร์ เที่ยงธรรม      ผู้จัดการเขต                             

  18. นางปาริชาติ มนูทัศน์         ผู้จัดการสำนักงาน/เลขานุการบริษัท            
  --------------------------- ------------------------------------- --------------------------------------------

นายเชาว์วุธ พจนาลัย มีอำนาจลงนามผูกพันบริษัทร่วมกับนายเมธา ตริลลิต หรือ ดร.วิวัฒน์
ตริลลิตพร้อมประทับตราบริษัทเป็นสำคัญ

นิยามของกรรมการอิสระ

1.  ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่ส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
    หรือเป็นผู้มีอำนาจควบคุมของบริษัท หรือบริษัทในเครือ บริษัทร่วม บริษัทที่ให้บริการด้านวิชาชีพ
    หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
    ผู้ถือหุ้นรายใหญ่

    การสรรหา กรรมการและผู้บริหาร

-   กรรมการบริษัทมิได้ผ่านการคัดเลือกจากคณะกรรมการสรรหา

-   จำนวนกรรมการที่มาจากกลุ่มผู้ถือหุ้นรายใหญ่ 8 ท่าน

-   บริษัท มีคณะกรรมการของบริษัท ไม่ต่ำกว่า 5 คน
    และคณะกรรมการไม่ต่ำกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ให้ที่ประชุมผู้ถือหุ้นเลือกตั้งคณะกรรมการมีหลักเกณฑ์ และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียว หรือหลาย
บุคคลเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากัน
เกินกว่าจำนวนกรรมการที่พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การถอดถอนกรรมการ

-   ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังต่อๆไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

    (1) ตาย

    (2) ลาออก

    (3)ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ บริษัทมหาชนจำกัด
    พ.ศ. 2535

    (4)ที่ประชุมผู้ถือหุ้นลงมติให้ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    (5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการ เลือกผู้ถือหุ้นคนหนึ่งซึ่งมีคุณสมบัติ และไม่มีลักษณะต้องห้าม ตามมาตรา 68
    แห่งพระราชบัญญัติบริษัทมหาชนจำกัด พศ. 2535
    เข้าเป็นกรรมการแทนในการประชุมคณะกรรมการคราวถัดไป เว้นแต่
    วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

การกำกับดูแลกิจการ (Corporate Governance)

การรายงานการปฏิบัติตามหลักการกำกับดูแลกิจการที่ดี 15 ข้อ

1.นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
เพื่อเพิ่มความโปร่งใสในการดำเนินกิจการและเพื่อเพิ่มความเชื่อมั่นให้กับผู้ถือหุ้น
บริหารงานด้วยความรอบคอบและระมัดระวังเพื่อให้เกิดประโยชน์สูงสุดต่อผู้ถือหุ้น
สามารถตรวจสอบการดำเนินงานของบริษัทได้
บริษัทมีนโยบายเป็นลายลักษณ์อักษรและได้รับความเห็นชอบจากคณะกรรมการ

2.สิทธิของผู้ถือหุ้น

บริษัทมุ่งมั่นที่จะดำเนินธุรกิจเพื่อสร้างความพึงพอใจแก่ผู้ถือหุ้น
สร้างผลตอบแทนที่ดีอย่างต่อเนื่องและมั่นคง
บริษัทจัดให้มีประชุมสามัญผู้ถือหุ้นโดยให้ผู้ถือหุ้นเข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงาน โดยคำนึงว่าผู้เข้าร่วมประชุมควรจะได้รับ ข้อมูลที่ถูกต้อง เพียงพอ
ทันเวลา และเท่าเทียมกัน จึงได้จัดเตรียมเอกสาร
รายละเอียดซึ่งผู้ถือหุ้นพึงทราบส่งให้ผู้ถือหุ้นได้พิจารณาก่อนเข้าประชุมไม่น้อยกว่า 7 วัน
หากผู้ถือหุ้นไม่สามารถเข้าร่วมประชุมได้ บริษัทได้แนบหนังสือมอบฉันทะพร้อมหนังสือเชิญประชุม
เพื่อผู้ถือหุ้นสามารถแต่งตั้งผู้อื่นเข้าร่วมประชุมได้หรือสามารถแต่งตั้งคณะกรรมการตรวจสอบท่านใดท่านหนึ่งป็นผู้รับมอบฉันทะเพื่อเข้าร่วมประชุมโดยออกสียงตามที่ผู้ถือหุ้นระบุ
บริษัทเปิดให้ผู้ถือหุ้นลงทะเบียนเข้าร่วมประชุมได้ล่วงหน้าก่อนการประชุมไม่น้อยกว่า 1 ชั่วโมง

การออกเสียงลงคะแนนนับ 1 หุ้น เป็น 1 เสียง เท่ากันหมดทุกราย
และหากมีรายการที่เกี่ยวโยงกันหรือมีผู้ได้รับผลประโยชน์ในบางวาระจะแจ้งรายชื่อผู้ถือหุ้นที่ไม่สามารถออกเสียงได้

บริษัทมีการจดบันทึกการประชุมถูกต้อง ครบถ้วนเพื่อให้ผู้ถือหุ้นตรวจสอบได้

3. สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ทั้งกลุ่มพนักงาน ลูกค้า คู่แข่ง เจ้าหนี้การค้า
และสิ่งแวดล้อม

พนักงาน บริษัทเน้นความรักสามัคคีในหมู่พนักงาน
ทำงานร่วมกันอย่างสงบสุขในบรรยากาศการทำงานที่เอื้ออำนวย
และเปิดโอกาสให้พนักงานได้พัฒนาศักยภาพของตนเองและนำความรู้ความสามารถมาร่วมกันสร้างความก้าวหน้าทั้งต่อตนเองและองค์กร

ลูกค้า บริษัทผลิตสินค้าที่มีคุณภาพและได้มาตรฐาน ในราคาที่เป็นธรรม
โดยบริษัทได้เข้าร่วมเป็นแกนนำผลักดันให้เกิดโครงการผลิตสินค้าที่ได้มาตรฐานของสมาคมอารักขาพืชไทย
รวมถึงพยามยามค้นคว้าวิจัยเพื่อเพิ่มผลิตภัณฑ์ที่เหมาะกับภูมิประเทศ ภูมิอากาศ สามารถควบคุมโรค
และการระบาดของแมลง วัชพืช ได้อย่างมีประสิทธิภาพ เพื่อเพิ่มผลผลิตให้แก่เกษตรกร
ในขณะเดียวกันก็มุ่งเน้นการรณรงค์ให้ความรู้ในการใช้ผลิตภัณฑ์อย่างถูกประเภทและวิธีเพื่อให้เกิดความปลอดภัยทั้งแก่เกษตรกรและผู้บริโภคโดยทีมงานซึ่งมีความรู้และประสบการณ์สูง

สิ่งแวดล้อม
เนื่องจากทุกฝ่ายให้ความสำคัญต่อสภาพแวดล้อมจึงได้ย้ายฐานผลิตมาอยู่ในนิคมอุตสาหกรรมบางปู
และให้ความร่วมมือกับกับทุกฝ่ายทั้งภาครัฐและเอกชน โดยให้ความร่วมมือ ปฏิบัติตามข้อกำหนด
กฎระเบียบที่เกี่ยวข้องอย่างเคร่งครัด
นอกจากนี้บริษัทเองตระหนักถึงอันตรายของการใช้สารเคมีอย่างไม่ถูกวิธีและผิดประเภท
จึงได้ดำเนินการให้ความรู้แก่ทุกฝ่ายเสมอมา อีกทั้ง
พยายามค้นคว้าสรรหาผลิตภัณฑ์ซึ่งไม่ส่งผลกระทบต่อสิ่งแวดล้อมแต่สามารถเพิ่มผลผลิตให้กับเกษตรกรได้อย่างมีประสิทธิภาพ

4.การประชุมผู้ถือหุ้น

บริษัทจัดประชุมสามัญผู้ถือหุ้นในสถานที่ซึ่งทั้งกรรมการ ผู้บริหารและ
ผู้ถือหุ้นสามารถเดินทางมาร่วมประชุมด้วยความสะดวก
ก่อนการประชุมบริษัทได้จัดเตรียมเอกสารโดยมอบหมายให้ศูนย์รับฝากหลักทรัพย์ดำเนินการจัดส่งวาระการประชุมและเอกสารเพื่อการพิจารณาล่วงหน้าตามหลักเกณฑ์ของตลาดหลักทรัพย์ทุกครั้ง
ในการประชุมปี 2547
มีกรรมการและกรรมการตรวจสอบและผู้บริหารเข้าร่วมประชุมโดยพร้อมเพรียง
ประธานที่ประชุมได้เปิดโอกาสให้ผู้ถือหุ้นมีสิทธิเท่าเทียมและสอบถามแสดงความคิดเห็นโดยอิสระ
และอธิบายวิธีการลงคะแนนเสียงอย่างชัดเจน และประธานได้แจ้งที่ประชุมทราบว่าในวาระนั้นๆ
มีผู้ถือหุ้นลงมติเห็นชอบ ไม่เห็นชอบ และงดออกสียงอย่างละกี่เสียง

ในการประชุมมีผู้สอบบัญชีและที่ปรึกษาทางกฎหมายเข้าร่วมสังเกตการณ์

5.ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้อย่างมีประสิทธิภาพ 

คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้

อำนาจหน้าที่ของคณะกรรมการ

1.  ดูแลและจัดการให้การดำเนินการของบริษัทเป็นไปตากฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

2.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนด

3.  จัดให้มีการประชุมผู้ถือหุ้นเป็นการประชุมใหญ่สามัญประจำปี ภายในไม่เกิน 4 เดือน
    นับแต่วันปิดบัญชีสิ้นปีของบริษัท และจัดประชุมผู้ถือหุ้นเป็นการประชุมวิสามัยเมื่อมีความจำเป็น

4.  จัดประชุมคณะกรรมการบริษัททุกไตรมาสและในการประชุมต้องมีกรรมการไม่น้อยกว่ากึ่งหนึ่งของทั้งหมด
    การวินิจฉัยชี้ขาดของที่ประชุมให้ถือเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

5.  จัดให้มีทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
    เสนอต่อที่ประชุมผู้ถือหุ้น ในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุน
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนนำเสนอต่อที่ประชุมผู้ถือหุ้น

6.  มอบอำนาจดำเนินการให้กรรมการผู้จัดการ ในการดำเนินกิจการของบริษัท
    ตลอดจนมีอำนาจแต่งตั้งและถอดถอนพนักงานของบริษัท รวมทั้งกำหนดค่าตอบแทนในการทำงาน

7.  พิจารณาอนุมัติงบประมาณในการลงทุนและในการดำเนินกิจการของบริษัทประจำปี

8.  ให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงานและการกำกับดูแลการปฏิบัติงาน รวมทั้งควบคุมและบริหารความเสี่ยง

9.  จัดให้มีการรายงานข้อมูลทางการเงิน ข้อมูล และข้อมูลทั่วไปที่สำคัญต่อผู้ถือหุ้น
    อย่างครบถ้วนถูกต้องและเพียงพอ และยืนยันการตรวจสอบรับรองข้อมูลที่รายงาน

10. ห้ามมิให้กรรมการ ประกอบกิจการ เข้าเป็นหุ้นส่วน
    หรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

11. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือผู้ถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

  อำนาจหน้าที่ของคณะกรรมการบริหาร

1.  กำหนดแนวทางกลยุทธ์และดำเนินงานบริษัทให้มีประสิทธิภาพและประสิทธิสูงสุด

2.  ประเมินและกลั่นกรองโครงการลงทุนและงบประมาณประจำปีเพื่อให้คณะกรรมการพิจารณาอนุมัติ

3.  ลงนามในเอกสารผูกพันบริษัทตามที่ได้รับมอบอำนาจจากคณะกรรมการ

4.  พิจารณาอนุมัติการทำสัญญาป้องกันความเสี่ยงด้านอัตราแลกเปลี่ยน
    การซื้อขายเงินตราระว่างประเทศล่วงหน้า

5.  จัดสรรทรัพยากรและสรรหาบุคลากรที่มีศักยภาพเพื่อประโยชน์สูงสุดของบริษัท

อำนาจหน้าที่ของคณะกรรมการตรวจสอบ

1 สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ

2
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบร่วมกับผู้สอบบัญชีและผู้ตรวจสอบภายใน

3
สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
หรือกฎหมายที่เกี่ยวข้องกับธุรกิจของบริษัท

4 พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี

5
พิจารณาเปิดเผยข้อมูลของบริษัทในกรณีที่เกิดรายการเกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6 จัดทำกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

7 ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

6.ความขัดแย้งทางผลประโยชน์

- คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาอย่างรอบคอบเพื่อผลประโยชน์ต่อบริษัท
รวมถึงการปฏิบัติตามกฏระเบียบของตลาดหลักทรัพย์ด้านการเปิดเผยรายการ

- การดูแลเรื่องการใช้ข้อมูลภายใน

บริษัทมีนโยบายและวิธีการดูแลกรรมการและผู้บริหาร พนักงาน
รวมถึงบุคคลที่เกี่ยวข้องมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชน
โดยผู้ที่อยู่นอกเหนือความรับผิดชอบด้านการจัดทำงบการเงินไม่สามารถรับรู้ข้อมูลเกี่ยวกับงบการเงินจนกว่างบนั้นจะได้ถูกเผยแพร่ต่อสาธารณชนอย่างเป็นทางการ
นอกจากนี้ผู้บริหารทุกท่านจะต้องรายงานการเปลี่ยนแปลงการถือครองหลักทรัพย์ต่อเลขานุการบริษัททันทีที่การถือครองหลักทรัพย์มีการเปลี่ยนแปลงทั้งนี้เพื่อที่จะนำรายงานเสนอต่อประธานกรรมการและรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายใน
3 วัน ทำการหลังจากวันที่ทำการซื้อหรือขาย

7.จริยธรรมธุรกิจ

บริษัทออกข้อพึงปฏิบัติเกี่ยวกับจรรยาบรรณของคณะกรรมการ และพนักงาน ที่สอดคล้องกับกฎหมาย
ข้อบังคับต่างๆ ที่เกี่ยวข้อง เป็นลายลักษณ์อักษร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ ด้วยความซื่อสัตย์สุจริต รับผิดชอบต่อหน้าที่
และมีระเบียบวินัย
อีกทั้งบริษัทจัดประชุมพนักงานอย่างสม่ำเสมอเพื่อสร้างความเข้าใจอันดีระหว่างกัน

8.การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 11 ท่าน ประกอบด้วย

กรรมการที่เป็นผู้บริหาร 3 ท่านคือ

-   นายเมธา ตริลลิต

-   ดร.วิวัฒน์ ตริลลิต

-   นายเชาว์วุธ พจนาลัย

กรรมการที่ไม่ได้เป็นผู้บริหาร 5 ท่านคือ

-   นายสุวิทย์ เวสารัชเวศย์

-   นายสุรชัย เชิงวิวัฒน์กิจ

-   นางสาวรัชนี ตริลลิต

Mr.Masayuki Hashimoto

-   Mr.Nobuie Kimura

  กรรมการตรวจสอบซึ่งเป็นกรรมการอิสระ 3 ท่านคือ

-   นายเลิศชัย ลีลายนกุล

-   นายชัยวัฒน์ จันทร์ศรีวงศ์

-   ดร.จงรัก ปรีชานนท์

9.การรวมหรือแยกตำแหน่ง

ประธานกรรมการมาจากกลุ่มผู้ถือหุ้นรายใหญ่ซึ่งถือหุ้นร้อยละ 34.36 ของหุ้นทั้งหมด

ถึงแม้ประธานกรรมการกับกรรมการผู้จัดการเป็นบุคคลเดียวกันแต่การบริหารงานต้องดำเนินการภายใต้การอนุมัติเห็นชอบจากคณะกรรมการซึ่งประกอบด้วยตัวแทนผู้ถือหุ้นรายใหญ่กลุ่มต่างๆ
รวมถึงกรรมการตรวจสอบเพื่อช่วยในการสอบทานและถ่วงดุลอำนาจ

10.ค่าตอบแทนกรรมการและผู้บริหาร

- ค่าตอบแทนกรรมการ : บริษัทมิได้จัดให้มีคณะอนุกรรมการค่าตอบแทน
แต่ขออนุมัติจากที่ประชุมผู้ถือหุ้น ค่าตอบแทนในปี 2547

ค่าตอบแทนที่เป็นตัวเงิน

คณะกรรมการ จำนวน 11 ท่าน ได้รับเฉพาะเบี้ยประชุมครั้งละ 3,000 บาท

ประธานคณะกรรมการตรวจสอบ ค่าตอบแทนเดือนละ 20,000 บาท รวม 240,000 บาท

คณะกรรมการตรวจสอบ ค่าตอบแทนเดือนละ 10,000 บาท รวมท่านละ 120,000 บาท

กรรมการผู้มีอำนาจลงนามเฉพาะนายเชาว์วุธ พจนาลัย ค่าตอบแทนเดือนละ 15,000 บาท รวม
180,000 บาท

รวมเป็นค่าตอบแทนทั้งสิ้นสำหรับคณะกรรมการ 11 ท่าน ในปี 2547 จำนวน 769,200.00 บาท

  - ค่าตอบแทนผู้บริหาร : เป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
  และเป็นไปตามกลุ่มอุตสาหกรรม

เจ้าหน้าที่บริหารระดับผู้จัดการ ได้ค่าตอบแทนรวม 6,232,462.00 บาท ซึ่ง
ประกอบด้วยเงินเดือน โบนัส ค่าคอมมิชชั่น ค่าพาหนะ เงินประกันสังคม ค่าประกันชีวิตและอุบัติเหตุ
และเงินสมทบกองทุนสำรองเลี้ยงชีพ

ค่าตอบแทนอื่น - ไม่มี

11. การประชุมคณะกรรมการ

คณะกรรมการมีกำหนดประชุมโดยปรกติเป็นประจำทุกไตรมาส
และมีการประชุมพิเศษเพิ่มเติมตามความจำเป็น ในปี 2547 มีการประชุมปรกติ 4
ครั้งและวาระพิเศษ 2 ครั้ง โดยมีการกำหนดวาระชัดเจนล่วงหน้า
เลขานุการบริษัทเป็นผู้จัดตรียมหนังสือเชิญประชุมและเอกสารประกอบการประชุมก่อนการประชุมล่วงหน้า
7 วัน เพื่อให้คณะกรรมการได้มีเวลาพิจารณาศึกษาข้อมูล การประชุมแต่ละครั้งใช้เวลาประมาณ
2.5 ชม โดยในปีที่ผ่านมา คณะกรรมการมีการประชุมตามวาระปกติ 4 ครั้ง และวาระพิเศษ 2
ครั้ง ดังนี้

+-----------------------------+---------------+---------------+-------+
| รายชื่อ                       | การ           | การ           | รวม   |
|                             | ประชุมวาระปรกติ | ประชุมวาระพิเศษ |       |
+-----------------------------+---------------+---------------+-------+
| 1.นายเมธา ตริลลิต             | 4/4           | 2/2           | 6/6   |
|                             |               |               |       |
| 2.ดร.วิวัฒน์ ตริลลิต             | 4/4           | 2/2           | 6/6   |
|                             |               |               |       |
| 3.นายเชาว์วุธ พจนาลัย          | 4/4           | 2/2           | 6/6   |
|                             |               |               |       |
| 4.นายสุวิทย์ เวสารัชเวศย์        | 4/4           | 2/2           | 6/6   |
|                             |               |               |       |
| 5.นายสุรชัย เชิงวิวัฒน์กิจ         | 3/4           | 2/2           | 5/6   |
|                             |               |               |       |
| 6.นางสาวรัชนี ตริลลิต           | 2/4           | 2/2           | 4/6   |
|                             |               |               |       |
| 7.Mr.Masayuki Hashimoto     | 3/4           | 2/2           | 5/6   |
|                             |               |               |       |
| 8.Mr.Nobuie Kimura          | 3/4           | 2/2           | 5/6   |
|                             |               |               |       |
| 9.นายเลิศชัย ลีลายนกุล          | 2/4           | 2/2           | 4/6   |
|                             |               |               |       |
| 10.นายชัยวัฒน์ จันทรศรีวงศ์       | 4/4           | 2/2           | 6/6   |
|                             |               |               |       |
| 11.ดร.จงรัก ปรีชานนท์          | 4/4           | 2/2           | 6/6   |
+-----------------------------+---------------+---------------+-------+

ทั้งนี้ได้มีการจดบันทึกการประชุมเป็นลายลักษณ์อักษร
ผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

12.คณะอนุกรรมการ

คณะกรรมการบริษัทได้แต่งตั้งคณะอนุกรรมการซึ่งมิได้เป็นกรรมการบริหาร และเป็นกรรมการที่เป็นอิสระ เพื่อช่วยในการกำกับดูแลกิจการของบริษัทดังนี้

กรรมการตรวจสอบจัดตั้งขึ้นเมื่อวันที่ 17 ธันวาคม 2542 ประกอบด้วย :

ประธานกรรมการตรวจสอบ นายเลิศชัย ลีลายนกุล

กรรมการตรวจสอบ ดร.จงรัก ปรีชานนท์

กรรมการตรวจสอบ นายชัยวัฒน์ จันทรศรีวงศ์

เลขานุการคณะกรรมการตรวจสอบ นายวิสุทธิ์ วานิชย์เจริญการ

วาระการดำรงตำแหน่ง 3 ปี

13.ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติการที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานการเงินเสนอผู้บริหารสายงานที่รับผิดชอบ
โดยมีกฎระเบียบการปฏิบัติงานให้ยึดถือเป็นลายลักษณ์อักษร
ทั้งนี้ฝ่ายตรวจสอบภายในต้องรายงานผลการตรวจสอบโดยตรงต่อคณะกรรมการตรวจสอบ

14.รายงานคณะกรรมการ

รายงานความรับผิดชอบของคณะกรรมการในการจัดทำรายงานทางการเงินประจำปี 2547

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฏรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้รายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท
ณ วันที่ 31 ธันวาคม 2547

นายเมธา ตริลลิต

(ประธานกรรมการ)

15.ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆ โดยผ่านช่องทางและการสื่อสารของตลาดหลักทรัพย์
เนื่องจากบริษัทยังมีผู้ถือหุ้นรายย่อยเป็นจำนวนน้อยจึงยังมิได้จัดตั้งหน่วยงานด้านผู้ลงทุนสัมพันธ์ขึ้นโดยเฉพาะ
แต่ได้มอบหมายให้นางปาริชาติ มนูทัศน์ ผู้จัดการสำนักงาน ทำหน้าที่ติดต่อสื่อสารกับผู้ลงทุนสถาบัน
ผู้ถือหุ้น รวมทั้งนักวิเคราะห์ และภาครัฐที่เกี่ยวข้อง ซึ่งผู้ลงทุนสามารถติดต่อขอทราบข้อมูลบริษัทได้ที่
โทร 0 2318 0360 - 9 ต่อ 118 หรือ e-mail address : pato2@cscoms.com

บุคลากร

จำนวนพนักงานทั้งหมดของบริษัท พาโตเคมีอุตสาหกรรม จำกัด (มหาชน) ณ วันที่ 31 ธันวาคม
2547 มีทั้ง

หมด 169 ท่าน

บริษัทไม่มีการเปลี่ยนแปลงจำนวนพนักงานอย่างมีนัยสำคัญ

ผลตอบแทนรวมของพนักงานทั้งหมด

เป็นเงินเดือน โบนัส คอมมิชชั่น เงินค่าพาหนะ เงินสมทบกองทุนสำรองเลี้ยงชีพ เงินประกันชีวิตและอุบัติเหตุ เงินประกันสังคม สำหรับปี 2547 รวมทั้งสิ้น 45,799,910.42 บาท

บริษัทมีการพัฒนาพนักงานโดยส่งเข้าอบรมทางด้านวิชาการต่างๆ ที่สถาบันหรือองค์การต่างจัดขึ้นอย่างสม่ำเสมอ